Klaipėda, fondita en 1252, estas havenurbo ĉe la Balta Maro, je 300 km okcidente de la Litovia ĉefurbo Vilno. Ĝi estas la tria laŭ la grandeco urbo de Litovio (post Vilno kaj Kaŭno), grava industria kaj kultura centro. Nun la urbo havas ĉirkaŭ 150 mil loĝantojn.
Loko: Ĉiuj programeroj de BET-56 okazos en la bonege ekipita universitato de Klaipėda (str. H. Manto 84). La universitato situas en la centro de la urbo. Ĝi estas libere kaj facile atingebla buse kaj aŭtomobile.
La BETanoj havos luksajn kondiĉojn por laboro kaj ripozo. Ni povos uzi la tutan infrastrukturon de la universitato (kunsidejoj, salonoj, aŭditorioj, studentaj domoj, botanika ĝardeno, universitata kafejo, komputiloj, alia tekniko ktp). La universitato havas du ŝipojn “Brabander” kaj “Odisėja”, kiujn eblos uzi por duontagaj ekskursoj en la maro.
BET-56 havos ĉiuspecan subtenon kaj helpon de la urbaj instancoj de Klaipėda kaj de la tutlandaj ŝtataj instancoj.
#000001
Al Litovio senvize rajtas veni la civitanoj de ĉiuj landoj de Eŭropa Unio kaj de multaj aliaj landoj. Aliaj petu vizojn ĉe Litoviaj ambasadejoj kaj konsulejoj en diversaj landoj. En problemaj kazoj turnu vin al LEA, kiu sendos oficialan inviton.
#000006
BET-56 en la novaĵretejo La Ondo de Esperanto: 
Turismaj informoj en la litova, angla, germana kaj rusa lingvoj: 
Urba mapo en la samaj lingvoj: 
Vikipedio pri Klaipėda en Esperanto: 
#000009